I morgen skal fire mænd fremstilles i grundlovsforhør ved Retten i Hjørring. De er sigtet for gentagne grove seksuelle krænkelser af en kun 10-årig pige. Det erfarer TV2/NORD.

De fire mænd bliver sigtet for overtrædelse af straffelovens paragraf stk. 222 stk. 2 og 224, der begge handler om seksuelle krænkelser af mindreårige. Mændene er i nær eller fjern familie af pigen. På tre forskellige adresser i Brønderslev og omegn er pigen angiveligt blevet tvunget til samleje, analt samleje og andre seksuelle krænkelser. Det oplyser anklager Peter Rask ved Politiadvokaturen/Særlovssager hos Nordjyllands Politi til TV2/NORD.